6| Agrárstratégia

Szorosabb együttműködés a kamarával
Már kevesebb, mint egy hónap, és beköszönt az eddig csak misztikus jövőként emlegetett 2007-2013-as időszak, az Európai Unió új költségvetési periódusa. Amit eddig csak terveztünk - amit reméltünk és amitől tartottunk -, az innentől kezdve valóság. A magyar mezőgazdaság lehetőségeiről az új helyzetben, azaz az egyre konkrétabbá váló sarokszámokról kérdeztük Gőgös Zoltánt, a Földművelésügyi és Vidékfejlesztési Minisztérium államtitkárát.

A közvetlen fejlesztési célú 1250 milliárd forint tervezett felosztása
állattenyésztés, gépfejlesztés, szerkezetváltás
agrár-környezetgazdálkodás, erdősítés, ültetvénytelepítés
vidékfejlesztés: falufejlesztés, vidéki vállalkozásfejlesztés
LEADER program
technikai segítségnyújtás
- A következő hét évben összesen 2750 milliárd forint kerülhet felhasználásra a mezőgazdaságban és a vidékfejlesztésben. Várhatóan mire fordítjuk majd ezt a jelentős összeget?
- Ez az összeg két külön „kasszából" jön össze. Az egyik a közvetlen kifizetések a termelők számára, amelyek most még területalapúak, de 2009-től farmtípusúak lesznek, ez összességében 1500 milliárd forint. A másik az erre a hét évre szóló, közvetlen fejlesztési célú 1250 milliárd forint, ami pályázatok útján lesz kiosztva. Mindkettő nagyobb részt uniós támogatásból áll, de az ösz-szegekben már benne vannak a nemzeti források is.
Az Európai Uniónak négy prioritása, négy tengelye van: Az első a modernizáció, a technológiafejlesztés, a szerkezetváltás előkészítése. Erre mi elég nagy összeget, az 1250 milliárd forint 47%-át szánjuk, hogy behozhassuk a technológiai lemaradásunkat. A témában azonban még nem zárult le a vita az Unióval, valószínű, hogy valamennyit ebből az arányból vissza kell majd vennünk. Az Unió ugyanis inkább a 3-4. tengelyt, vagyis a vidékfejlesztés ügyét favorizálja, nekünk viszont jelen pillanatban ez a legfontosabb.
1. tengely	47%	
2. tengely	32%	
3. tengely	11,5%	
4. tengely	5,5%	
tartalék	4%	
Az első tengelyen belül három prio-

ritást jelöltünk meg: az egyik az állattenyésztés, annak is elsősorban a technológiai fejlesztése, illetve a környezetvédelmi vonatkozásai, vagyis a trágya- és hígtrá-gyakezelés. Ennek a körnek a támogatási intenzitása is magasabb, a technológia fejlesztésénél 40%, a környezetvédelemnél 75%-ban gondolkodunk. A második a klasszikus gépfejlesztési támogatás, ami 2007 kora tavaszától fog folytatódni, ennek a támogatási intenzitását 25%-ra tervezzük, és várhatóan 100 milliárd áll majd rendelkezésre. Végül ide tartozik a szerkezetváltás, azaz a mezőgazdasági termelésből származó energia előállítása. Ide tartozna a bioetanol program, a biogáz program egy része - lásd hígtrágyakezelés -, valamint az ehhez kapcsolódó olyan technológiai fejlesztések, mint az energiaültetvények betakarítógépei.
A második tengely az agrár-környezetgazdálkodás, ide tartozik az erdősítési program, az ültetvénytelepítés, a mostani mezőgazdasági környezetgazdálkodási program folytatása 2009-ig, erre 32%-ot szánunk. Ennek

keretében még négy évig folytatnunk kell a már megkezdett, évi 48 milliárdos környezetgazdálkodási programot, amire közel 30 000 termelő pályázott. Amikor ez kifut, ebben a körben akkor lesz újra mozgásterünk.
A harmadik tengely a klasszikus vidékfejlesztés 11,5%-kal. Ide értendő a vidékfejlesztésen belül a falufejlesztés, azon belül a falusi vállalkozásfejlesztés, a falusi mezőgazdasági tevékenységek körének a szélesítése például a falusi turizmussal, hagyományőrzéssel stb. Tulajdonképpen ide tartozik a negyedik tengelyen LEADER program is 5,5%-kal, amelyben már több mint 60 akciócsoport megalakult, és azt szeretnénk, ha ezeknek a száma bővülne. Végül ennek a felosztásnak 4%-kai része még a technikai segítségnyújtás kasszája.
Jelenleg még folynak az egyeztetések az Európai Unióval, de párhuzamosan zajlik a projektek kiírásainak az előkészítése is, hogy a termelők már december folyamán láthassák, melyik támogatáshoz, pályázathoz milyen engedélyeket, okmányokat kell beszerezniük. A kiírások várhatóan februárban jelennek majd meg, március végi, április eleji beadási határidőkkel. A pályázatok ellenőrzés-befogadás oldala jelenleg elég bonyolult rendszerben működik, amin szeretnénk egyszerűsíteni azzal, hogy normatív módon intéződjön. Ezáltal reméljük, hogy a kifizeté-

agráriUfl ■ 2006. december

Agrárstratégia 17

Az agrár- és vidékfejlesztés támogatása Magyarországon
Forrás: FVM
sek felgyorsulhatnak, hiszen 2007-ben a területalapú támogatások mellett lényegében ezek lesznek a rendelkezésre álló források.
-	Vajon ezekből a forrásokból mennyit tudunk ténylegesen lehívni az Uniótól?
-	Ha SAPARD és az AVOP példáját nézzük, jó esélyeink vannak a források megszerzésére. Sok múlik azon, milyen alkut tudunk kötni az Unióval. Úgy gondolom, hogy annál, amit beállítottunk, értelmes vidékfejlesztésre nem nagyon lehet többet költeni, ebből a forrásból ugyanis falusi infrastruktúrát nem fejleszthetünk. Ezért az a filozófiánk, hogy előbb próbáljuk a vidéki gazdaságot élénkíteni, és az élénkebb gazdaság majd megteremti e vidék, a falu fejlesztésének lehetőségeit. De kérdés, mit gondol erről az Unió. Ugyanakkor az első két tengely céljaira ennél sokkal több pénzt is fel tudnánk használni, tehát nem kell attól félni, hogy az uniós források bent ragadnak. Egy a célunk, hogy mindez ne kidobott pénz legyen.
-	Többször elhangzott mostanában,
hogy a mezőgazdasági termelés jelenle
gi 60-65%-os eredményességét 90-
95%-ra kell növelni. Mi ennek az útja-
módja?
- Maga a termelő aligha fog megtáltosodni, viszont valószínűleg jobb piaci pozíciókat jelent, ha olcsóbban termelünk. Az pedig úgy lehetséges, ha ugyanazt a produktumot a versenytársak színvonalán tudjuk előállítani. Ehhez a jelenleginél kevesebb takarmányt, energiát kell felhasználni, a jelenlegi korszerűtlen technológiákat, gépeket korszerűekre kell cserélni. Ezeket viszont nem tudják átvenni a termelők, ha nem kapnak hozzá anyagi támogatást. Az, hogy a munkabér nálunk valamivel olcsóbb, már nem verseny- előny, mert a fejlett mezőgazdaságú országokban az automata rendszereknek, a fejlett technológiáknak alig van élőmunkaerő-igénye. Mindennek a sikeréhez hozzá kell já-

rulnia az agrármarketing fejlesztésének is, hiszen bárhogy termelünk is, a piacon csak akkor lehetünk versenyképesek, ha megtanuljuk eladni is azt, amit megtermeltünk.
-	Mikor várhatják a gazdák a 2006-os
támogatások kifizetését?
-	Az MVH az ellenőrzések vége fe
lé tart, és semmi akadálya sem látszik,
hogy a termelők 95%-a - akiknél sem
milyen probléma nem merült fel - de
cember folyamán megkaphasson a terü
letalapú támogatásból 120 milliárd fo
rintot. A 80 milliárd forint nemzeti
kiegészítés kifizetésére pedig janu
ár-február folyamán kerül majd sor.
-	Hol tart az FVM átszervezése, és van-
e ennek olyan területe, ami a gazdákat
is érintheti?
-	Mivel jogutódlásos rendszer lesz, a
folyamatban lévő ügyeket az átszerve
zés nem befolyásolhatja, az MVH-t és a
földhivatalokat pedig nem is érinti. A
hatósági ügyintézés átszervezése zajlik,
ki fog alakulni egy központi Mezőgaz
dasági Szakigazgatási Hivatal és annak
végponti szervezetei, amelyek minden
addigi feladatot továbbvisznek. Ebben
egyablakos ügyintézési rendszert kívá
nunk bevezetni, a költségeket pedig a
járulékos - főleg adminisztrációs -
költségeken keresztül csökkenteni,
hogy az ne a szakembergárdát érintse.

A két rendszer eleinte, amíg az új be nem áll, nyilván fog párhuzamosságokat tartalmazni - a falugazdász hálózat például a jelenlegi formájában biztosan működni fog még egy ideig.
- Milyen szerepet szánnak a jövőben az agrárkamaráknak ?
- A kamara most is stratégiai partner, és azt gondolom, hogy még erő-sebb partner lesz a következő időszakban, hiszen várhatóan az európai uniós tanácsadási rendszer egyik fő pillére lesz. Ez sok európai uniós országban már így működik. Bízom benne, hogy ebben a kamara is partner lesz, hiszen mindez neki is elemi érdeke. Ehhez jogszabályilag is meg kell erősítenünk a szervezetet, akár a kamarai törvényen is módosítva - milyen jogosultságai legyenek, legyen-e kötelező kamarai regisztráció stb. Azt szeretnénk, ha a kamara nagyobb kapacitással venne részt az ügyeinkben, és ezt meg próbáljuk majd európai uniós társfinanszírozással lefedezni. Nagyon sok olyan ügy van, amelyeket ki kell szervezni a minisztérium alól, és ezeket olyan partnerre szeretnénk bízni, amelynek megvan a megfelelő szervezeti háttere. Új időszámítás kezdődhet tehát a kamarával, akár egy hét évre szóló együttműködési megállapodással.
Sz.B.

2006. december ■